Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 94

6. évfolyam Évi óraszám: 18 Témakörök Tartalmak A kamra és a gazdasági épületek A gazdálkodás a használati tárgyakon és a telek épületein keresztül: a kamra tárgyai (gabonatárolók, favilla, tiloló, gereben, vonószék, taliga stb.), mikor mire használták; a gazdasági udvar épületei (a góré, a csûr vagy pajta), az itt található eszközök: eke, borona, henger, csép, rosta, petrencerúd stb. használatának alkalma és módja; az állattartás épületei (ólak, istállók), a bennük élõ háziállatok és azok haszna. A paraszti munka éves rendje A gazdasági év tavasztól õszig, a legfontosabb jeles napok és a hozzájuk köthetõ gazdasági tevékenységek: a szántás, a vetés, a boronálás, az aratás (Péter-Pál napja), a cséplés ideje, az állatok ki- és behajtása (Szent György Szent Mihály és Szent Márton napja). A férfi és a nõi munkák szétválasztása. A gazdálkodáshoz nélkülözhetetlen természetismeret (pl. természeti megfigyelések, egyes napokhoz kötõdõ idõjóslások). A munkaalkalmakhoz kapcsolódó szokások A gazdálkodáshoz szorosan kapcsolódó ünnepek (pl. arató és szüreti mulatságok, húsvéti határkerülés, Szent György napi pásztorünnepek, Szent Márk napi búzaszentelés), eze kkel kapcsolatos szólások, énekek. A falu közössége A falu teljes közösségének közös munkaalkalmai, egymás segítése több munkaerõt igénylõ nagyobb munkák elvégzésekor, a kalákamunkák: aratás, szüret, tollfosztás, kukoricafosztás, disznóölés. A fonó ideje és helye, az itt végzett munka, a fonóbeli szórakozások, játékok és az udvarlás módja a fonóban. Társadalmi kapcsolatok a falun belül A családon kívüli kapcsolatok. A komák, a komatál küldése (lásd még fehérvasárnap a húsvéti ünnepkörben). A faluban élés a születéstõl az öregkorig: közös gyerekjátékok, leány- és legénycsoportok tevékenységei, munkái, leány- és legényavatás, ismerkedés és a párválasztás alkalmai, a felnõtt és idõsebb férfiak falubeli tisztségei, az idõs asszonyok feladatai a közösségben. Az emberi élet fordulóihoz kapcsolódó szokások A gyermek megszületéséhez és a keresztelõhöz kapcsolódó hiedelmek és szokások. A házasságkötés szokásai (a lakodalom szokásai. Egy lakodalmas (lehetõség szerint helyi) megismerése. Húsvéti ünnepkör A húsvét újszövetségi eredete. A falunak a húsvéti ünnepkörhöz kötõdõ népszokásai, továbbá más egyéb hagyományos népszokások, például virágvasárnapi kiszehajtás, villõzés, a locsolás, köszöntõ versek, komatál küldése. A pünkösdi ünnepkör és a nyári napforduló A pünkösdi ünnepkör népszokásai, például pünkösdölés, pünkösdi királynéjárás, hesspávázás. Egy kiválasztott szokás eljátszása. Szent Iván napja mint a nyári napforduló, a szertartásos tûzgyújtás ünnepe. A továbbhaladás feltételei Népmûvészeti tárgyak és azok technikáinak felismerése, néhány jellegzetes motívum képi megalkotása. A naptári év legfontosabb népszokásainak ismerete, ezek közül egy karácsonyi vagy egy húsvéti népszokás szövegének elõadása, részvétel egy dramatikus játékban. A régi paraszti háztartás és gazdálkodás eszközeinek felismerése, használatuk ismerete. A paraszti kultúra térbeli és idõbeli változásának néhány példával való indoklása, a városi kultúrától való eltéréseinek felismerése. Annak felismerése, hogy a társadalmi változások a történelem részét képezik. Néprajzi kézikönyvek, ismeretterjesztõ könyvek, filmek, fotók ismerete, ezek forrásként való használata. Múzeumok látogatása, az ott látott tárgyak, enteriõrök alapján az életmód elemeinek azonosítása. „B” változat 5–6. évfolyam Célok és feladatok A hon- és népismeret tantervi modul „B” változatának célja, hogy a tanulók ismerjék meg lakóhelyük, régiójuk, a magyar nyelvterület födrajzi-néprajzi-nyelvjárási tájegységeinek legjellegzetesebb néphagyományait. A néphagyományok iránti érdeklõdés felkeltésével segítse elõ olyan tanulói magatartás kialakítását, amelynek lényeges eleme a hagyományõrzés, népi kultúránk, nemzeti értékeink és a nyelvjárások megbecsülése. Fedezze fel a tanuló, hogy a nemzedékeken át létrehozott közösségi hagyomány összeköt a múlttal, és segíti a jelenben való eligazodást, hiszen az emberiség évszázadok óta felhalmozódott tapasztalatai a legegyszerûbb és éppen ezért a legfontosabb mindennapi kérdésekre adott gyakorlati válaszok tárháza. A hon- és népismeret ösztönözzön a szûkebb és tágabb szülõföld szellemi és tárgyi hagyományainak, történelmi, vallási emlékeinek felfedezésére, a nyelvjárás megbecsülésére. Késztessen a még emlékezetbõl felidézhetõ vagy a még élõ néphagyomány gyûjtésére. Fejlesztési követelmények A tanítás biztosítsa néphagyományok élményszerû megismerését, például zenehallgatással, egy-egy tájegységet, néphagyományt bemutató film megtekintésével, megadott szempontok alapján történõ elemzésével, forrásanyag feldolgozásával, tájház, múzeum meglátogatásával. Élményszerûen ismerjen meg egy-egy tájegységre jellemzõ népszokást, népi játékot, népdalt, népköltészeti alkotást, ismerkedjen meg egy kézmûves tevékenységgel, a honismereti, néprajzi gyûjtõmunka néhány módjával. A tájegységek, etnikai csoportok néprajzi jellemzõinek bemutatásával ismerje fel a tanuló a magyar néphagyomány sokszínûségét és közös vonásait. A konkrét táji példán keresztül értse meg, hogy a néphagyományok alakulására a földrajzi környezet, a történeti fejlõdés, a gazdasági tényezõk is hatnak. Belépõ tevékenységformák A magyar nyelvterület legfontosabb földrajzi és néprajzi tájegységeinek megmutatása a térképen, az itt élõ etnikai csoportok és nemzetiségek áttekintése. Ismerkedés a lakóhely természeti adottságaival, hagyományos gazdasági tevékenységeivel, néprajzi jellemzõivel, történetének nevezetesebb eseményeivel. Tájékozódás a lakóhelyéhez köthetõ, kötõdõ neves személyiségek tevékenységérõl. Tanulmányi séták, a nevezetes épületek, intézmények megtekintése. Lakóhelytõl függõen egy hagyományos mesterség megismerése, tájház, falumúzeum megtekintése. Régi fényképek gyûjtése, összehasonlítása (családról, lakóhelyrõl, tágabb környezetrõl). Élménybeszámoló helyi szokásokról, közösségi, ünnepi alkalmakról (búcsú, szüret, lakodalom). Egy régió, tájegység részletes megismerése, helytörténeti, nyelvjárási, néprajzi sajátosságainak gyûjtése, leírása (pl. gazdasági életre, építészetre, népmûvészetre, a jeles napokra jellemzõ szokások, dokumentumok gyûjtése, tájékozódás a könyvtárban, regék, mondák olvasása, filmek, televíziós mûsorok megtekintése, zenehallgatás, éneklés, népi játékok). Népmûvészeti tárgyak, viseletek, népi építészeti emlékek megfigyelése, lerajzolása.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes